**Regionalna razvojna agencija Zasavje, Kolodvorska cesta 2, 1410 Zagorje ob Savi**, na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/1981/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) in 56. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) objavlja prosto strokovno-tehnično delovno mesto za določen čas, in sicer:

**STROKOVNI SODELAVEC VII/2-I**

Kandidati za prosto delovno mesto morajo poleg pogojev, ki jih določajo splošni delovno-pravni predpisi, izpolnjevati naslednje pogoje:

* strokovna izobrazba: najmanj specializacija po visokošolski izobrazbi (prejšnja), visokošolska univerzitetna izobrazba (prejšnja), magistrska izobrazba; družboslovje, pravo, uprava ipd.,
* delovne izkušnje: 5 let,
* poskusno delo: 3 mesece.

Kot delovne izkušnje se štejejo delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

**Delovne naloge Strokovnega sodelavca VII/2-I:**

* vodenje, koordiniranje in finančno spremljanje zahtevnejših državnih in mednarodnih projektov,
* udeleževanje dogodkov (sestankov, delavnic, konferenc) v Sloveniji in tujini,
* poročanje in dogovarjanje s partnerji v zahtevnejših državnih in mednarodnih projektih,
* spremljanje, proučevanje in priprava zahtevnejših strateških dokumentov in programov,
* spremljanje razpisov in informacij o programih EU in RS,
* sodelovanje z organi upravljanja pri aktivnostih na regionalni ravni za zagotavljanje partnerstva (mladi, nevladne organizacije, socialni partnerji, gospodarstvo, predstavniki lokalne skupnosti, inštituti in drugi),
* sodelovanje pri pripravi in spremembah območnega načrta za pravičen prehod, spremljanje izvajanja in poročanje organom upravljanja,
* sodelovanje s posredniškimi telesi v postopkih izbora operacij,
* dogovori s partnerji in koordinacija partnerjev,
* izvajanje strokovnih, administrativnih in tehničnih opravil za regionalne organe,
* druge naloge po nalogu direktorja.

 **Dopolnilna znanja:**

* odlično znanje angleškega jezika,
* usposobljenost za delo z računalnikom,
* projektno vodenje,
* vozniški izpit B kategorije.

**Prijava mora vsebovati:**

* kratek življenjepis, v katerem je navedena formalno pridobljena izobrazba ter druga pridobljena znanja in veščine,
* pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer, leto in ustanova, na kateri je bila izobrazba pridobljena,
* opis delovnih izkušenj – vrsta del in nalog ter trajanja, iz katerega je razvidno izpolnjevanje pogoja glede zahtevanih delovnih izkušenj.

Formalno nepopolne prijave ne bodo uvrščene v izbirni postopek.

Z izbranim kandidatom bo sklenjeno delovno razmerje za določen čas, do 31.12.2029, s polnim delovnim časom (40 ur/teden), s 3-mesečnim poskusnim delom.

Izbrani kandidat bo delo opravljal na sedežu delodajalca na naslovu Kolodvorska cesta 2, Zagorje ob Savi, oziroma po potrebi izven navedenega naslova.

Kandidat vloži prijavo v elektronski obliki, ki jo pošlje na naslov **razvoj@rra-zasavje.si** najkasneje do **vključno 23. 1. 2023**. Veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

V besedilu javne objave, uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Več informacij:
Jani Medvešek (041 385 358 ali razvoj@rra-zasavje.si)